***Dudek mil leŭgoj sub la maro*** (france *Vingt Mille Lieues sous les mers*) estas klasika sciencfikcia libro verkita de la franca verkisto Jules Verne kaj publikigita en 1870. La nomo estas rilatanta al la distanco kiun la submarŝipo vojaĝas en la rakonto.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

La intrigo estas relative simpla, kaj ĝi precipe servas kiel framo por priskribi la mirindaĵojn de la subakva mondo kaj la teknikaĵojn, kiuj necesos por realigi la profetan vizion de la aŭtoro pri submara vojaĝado kaj esplorado. Estas la jaro 1866, kaj la mara komunumo estas skuita de sporadaj ekvidoj de ŝajne giganta markreito, malsimila al ĉio, kion oni antaŭe vidis. Kiam tiu "cetaco" kolizias kun du komercŝipoj, kaj preskaŭ sinkigas ilin, la usona mararmeo elsendas la vaporfregaton *Abraham Lincoln* por ĉasi la kreiton. La franca naturisto **Profesoro Pierre Aronnax**, kiu rakontas la historion; lia servanto **Conseil**; kaj usona majstro-harpunisto **Ned Land** kuniĝas kun la ŝipanaro. Post senrezulte serĉi laŭlonge de la orienta marbordo de Sudameriko kaj tra la Pacifiko, *Lincoln* hazarde renkontas la "monstron" sud-oriente de Japanio kaj penas subigi ĝin per kanonado kaj harpuno. Responde, la besto inundas la fregaton per ĵetoj de akvo, kaj forportas ĝian rudron dum atako, kiu ankaŭ ĵetas Aronnaxon, Conseilon, kaj Landon en la maron.

Forlasitaj de *Lincoln*, la tri ŝiprompuloj trovas sin sur la "dorso" de la kreinto, kiu estas, efektive, submarŝipo – la ***Naŭtilo*** – desegnita, konstruita, kaj komandata de la mistera Kapitano Nemo, kiu enŝipigas Aronnaxon, Conseilon, kaj Landon kiel siaj kaptitoj, sed permesas, ke ili libere disponu de la ŝipo. Sekvas daŭra submara aventuro – 20.000 leŭgoj sub la maroj – dum kio *Naŭtilo* esploras preskaŭ la tutan de la monda oceano kaj la suba marfundo. Aronnax estas fascinata pri ĉi tiu eksterordinara aliro al la submara regno. Per liaj longaj konversacioj kun Nemo, oni lernas kiel *Naŭtilo* estas desegnita kaj funkcias, pri ties plena sendependeco de apogo de la tero, kaj pri la "misio" de la submarŝipo: vagadi tra la terglobo, apogante luktojn kontraŭ tirana subpremo. Intertempe, Ned Land fariĝadas pli kaj pli malkontenta pro sia mallibereco, kaj li fine konvinkas la profesoron kaj Conseilon kuniĝi kun li kaj eskapi el la submarŝipo. Kiam ili ekprovas eskapi, *Naŭtilo* estas suĉita en la legendan akvokirladon, la Malstromo, en la Norvega maro, kaj kiam mildiĝas la sekva violento, ŝajnas, ke nur Aronnax, Conseil, kaj Land postvivis.

La nomo de la kapitano, "Nemo", estas la latina vorto por "neniu"; tiu nomelekto povas esti inspirita de la Odiseado en kiu Odiseo, dum sia renkonto kun Polifemo, prezentis sin kiel *Udejs*, kio estas la greka vorto por "neniu".

**Averto: *Malkaŝado de la intrigo de la rakonto ĉi tie finiĝas.***

Sekvo
-----

Walt Disney produktis en 1954 faman filmon *20,000 Leagues Under the Sea* bazitan sur la romano.

Bildaro
-------

* Kapitano Nemo vidas gigantan loligon en sia submarŝipo.Kapitano Nemo vidas gigantan loligon en sia submarŝipo.
* Kapitano Nemo kaj Profesoro Aronnax studante planojn de NautilusKapitano Nemo kaj Profesoro Aronnax studante planojn de *Nautilus*
* Ĉambro de Kapitano Nemo ĉe la NautilusĈambro de Kapitano Nemo ĉe la *Nautilus*
* La biblioteko de NautilusLa biblioteko de *Nautilus*
* Motorejo de la NautilusMotorejo de la *Nautilus*
* Trafo kun subnaĝanto ĉe KretoTrafo kun subnaĝanto ĉe Kreto
* Kapitano Nemo luktas kontraŭ giganta polpo ĉe NautilusKapitano Nemo luktas kontraŭ giganta polpo ĉe *Nautilus*
* La konturo de la Nautilus dedistanceLa konturo de la *Nautilus* dedistance
* La Nautilus en Dakara Groto, bilde ĉe La mistera insuloLa *Nautilus* en Dakara Groto, bilde ĉe *La mistera insulo*

  

* Kategorio Dudek mil leŭgoj sub la maro en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 22895
* GND: 4557824-2
* LCCN: no2013128368
* VIAF: 180410275
* SUDOC: 120478706
* BNF: 12100647x
* NLA: 35580385
* BNE: XX2034617
 |